laion/Wikipedia-Exotic huggingface dataset:
גשר אייז'אי

גשר אייז'אי (במנדרינית: 矮寨大桥) הוא גשר תלוי במחוז חונאן שבדרום-מזרח סין, בסמוך לעיר ג'ישו. הגשר הוא חלק מהכביש המהיר G65, החוצה את סין לאורכה, ומחבר בין הערים באוטו ומאומינג, מרחק 3,017 ק"מ. לשם בנייתו של הגשר הלווה הבנק לפיתוח אסיה סכום של כ-208 מיליון דולרים. הבנייה החלה באוקטובר 2007 והסתיימה בסוף 2011. הוא נפתח רשמית לתנועה במרץ 2012. אורכו של הגשר 1,146 מטרים, וגובהו מעל העמק שמתחתיו 336 מטרים. נתונים אלה הופכים אותו לגשר התלוי השישי בגובהו בעולם. הגשר הוא גם הגשר התלוי ה-12 באורכו בעולם, ואולם אף אחד מהגשרים הארוכים ממנו אינו גבוה כל כך, ולמעשה מבין 400 הגשרים התלויים הגבוהים בעולם, גשר אייז'אי הוא הארוך ביותר. בנוסף, גשר אייז'אי הוא הגשר הארוך ביותר ששני קצותיו הם במנהרות. לצד הכבישים גם מעבר להולכי רגל. מדיה וקבצים בנושא גשר אייז'אי בוויקישיתוף גשר אייז'אי באתר Highest Bridges גשר אייז'אי באתר structurae
צפון בחר אל-ע'זאל

צפון בחר אל-ע'זאל (בערבית: شمال بحر الغزال) היה אחד מעשרת מחוזות דרום סודאן בשנים 2011 ל-2015. שטחו הכולל היה כ-30,543 קמ"ר, גודל האוכלוסייה בו היה כ-720,898 נפש (נכון ל-2008) והוא היה אחד מארבעת המחוזות בחבל ארץ בחר אל-ע'זאל. המחוז גבל במחוז דרום דארפור בצפון, מחוז מערב בחר אל-ע'זאל במערב ובדרום, מחוז ואראפ ואביי במזרח. העיר אבייל הייתה בירת המחוז. בגלל קרבתו למחוז קורדופאן (Kurdufan), השייך לסודאן, ומסילת הרכבת שעוברת דרכו לעיר ואו, סבל המחוז רבות במלחמת האזרחים הסודאנית השנייה. צפון בחר אל-ע'זאל ומחוזות שסמוכים למערב קורדופאן הם המקומות הכי רגישים פוליטית בין סודאן הדרומית לסודאן הצפונית. מזה שנים רבות, בני שבט המיסריה (Missriya Arab tribe) ובני שבט הדינקה ניהלו קרבות ביניהם. בעוד שניהלו שקט יחסי בתקופה הקולוניאלית, המלחמה האחרונה הציתה מחדש את פעולות האיבה בין שני הצדדים. מחוז צפון בחר אל-ע'זאל, בדומה לשאר המחוזות, חולק לנפות. בראש כל נפה עמד נציב שמינה נשיא המדינה, סאלווה קיר מאיארדיט. להלן נפות מחוז צפון בחר אל-ע'זאל: נפת צפון אבייל - אוכלוסייה מוערכת, נכון ל-2008 - 129,130 נפש. נפת מזרח אבייל - אוכלוסייה מוערכת, נכון ל-2008 - 309,920 נפש. נפת מערב אבייל - אוכלוסייה מוערכת, נכון ל-2008 - 166,220 נפש. נפת מרכז אבייל - אוכלוסייה מוערכת, נכון ל-2008 - 41,830 נפש. נפת דרום אבייל - אוכלוסייה מוערכת, נכון ל-2008 - 73,810 נפש. דו"ח משנת 2003 על חטיפות ועבדות בסודאן הקבינט החדש במחוז צפון בחר אל-ע'זאל(הקישור אינו פעיל) "Northern Bahr El Ghazal". South Sudan Disarmament, Demobilisation and Reintegration Commission. אורכב מ-המקור ב-2011-07-14. נבדק ב-2012-04-07. ערך זה הוא קצרמר בנושא דרום סודאן ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
מוסקוביה (נצרת)

המוסקוביה הוא מתחם עירוני השוכן בסמוך לכיכר המעיין בצפון העיר העתיקה בנצרת. המתחם כולל מספר בנייני אבן המקיפים חצר סגורה. הבניין נבנה על ידי החברה הפרובוסלבית בארץ ישראל על קרקע שנרכשה בשלהי המאה ה-19. בנייתו החלה ב-1904 בתכנונו של האדריכל גוטליב שומאכר, והוא נחנך ב-1907 ונקרא על-שם סרגיי אלכסנדרוביץ', הנסיך הגדול של רוסיה, מייסד החברה הרוסית הפרבוסלאבית בארץ ישראל, שנרצח במוסקבה ב-1905. אף על פי שמו הרשמי של המתחם, בקרב תושבי העיר הוא נודע בכינוי "המוסקוביה" על-שמה של העיר מוסקבה. המתחם בן שתי קומות ולו שתי חזיתות מונומנטליות שבהם שני שערים - האחד להולכי רגל והאחר לכרכרות. המתחם שימש כאכסניה לעולי רגל רוסים שפקדו את כנסיית גבריאל הקדוש הסמוכה, ולכן לא הוקמה בו כנסייה. הוא כלל חדר אוכל, מרפאה, בית מרקחת, בית ספר ופנימייה ששירתו את אוכלוסיית העיר. האכסניה הייתה יכולה לשכן עד אלף צליינים. בעקבות פרוץ מלחמת העולם הראשונה ב-1914, וביתר שאת עם התחוללותה של מהפכת אוקטובר בשנת 1917, פסק זרם עולי הרגל מברית המועצות, והמבנה נמסר לשלטונות המנדט הבריטי ושימש כמרכז שלטוני. בשנות ה-60 של המאה ה-20 יזם ראש הממשלה לוי אשכול את רכישת המתחם משלטונות ברית המועצות, ותמורתו שולמה בתפוזים. ישראל הייתה אז אחת מיצואניות התפוזים הגדולות בעולם, ובעקבות העסקה שנודעה כ"עסקת התפוזים" או "תפוזים תמורת מבנים", יוצאו תפוזי Jaffa לברית המועצות. המבנה שימש כתחנת משטרה ולמשרדי ממשלה, ולבסוף שכן בו בית משפט השלום של נצרת, עד שזה הועבר לנצרת עילית בשנת 1999. כיום המבנה משמש כתחנת משטרת נצרת. מדיה וקבצים בנושא מוסקוביה בוויקישיתוף רון פז, ‏קשה היא דרך הצליינים, באתר גלובס, 10 במרץ 2011 המוסקוביה באתר התיירות של נצרת
האקדמיה של סנט מרטין בשדות

האקדמיה של סנט מרטין (למפת לונדון מוגדלת)   קנט סארי ברקשייר בקינגהאם הרטפורדשייר אסקס האקדמיה של סנט מרטין (למפת לונדון רגילה)   קנט סארי בר. בקי. הרטפורדשייר אסקס האקדמיה של סנט מרטין (למפת רובע איזלינגטון רגילה)   קמדן הסיטי של וסט. הארינגיי האקני הסיטי של לונדון טאו. האמ. האקדמיה של סנט מרטין (למפת רובע איזלינגטון מוגדלת)   קמדן הסיטי של וסטמינסטר הארינגיי האקני הסיטי של לונדון טאו. האמ. האקדמיה של סנט מרטין האקדמיה של סנט מרטין בשדות או אקדמיית סנט מרטין אין ד'ה פילדס (באנגלית: Academy of St. Martin in the Fields) היא תזמורת קאמרית בריטית. את התזמורת ייסד סר נוויל מרינר בלונדון בשנת 1959 והיא משכה אליה כמה מטובי הנגנים בלונדון. התזמורת הופיעה לראשונה ב-13 בנובמבר 1959 בכנסיית סנט מרטין בשדות, שנתנה לה את שמה. בהופעותיה הראשונות ניגנה כהרכב קשתנים קטן, ללא מנצח, ומילאה תפקיד מרכזי בהחייאת מופעים של מוזיקת בארוק באנגליה. מאז התרחבה התזמורת וכיום היא כוללת כלי נשיפה מעץ, אבל מידותיה גמישות והיא משנה את הרכבה להתאים לרפרטואר שלה, המקיף מוזיקה מן הבארוק עד ימינו. ההקלטה הראשונה של התזמורת נעשתה לחברת ל'אוזו ליר" (אנ') באולם קונוויי, ב-25 במרץ 1961. מאז הקליטה התזמורת לחברות שונות. היקף תקליטיה עצום והיא התזמורת הקאמרית המוקלטת ביותר בעולם, שלזכותה יותר מ-500 הקלטות. תקליטים רבים נעשו בניצוחם של איונה בראון וקנת סיליטו, בהיעדרו של מרינר. מאז פברואר 1971 התזמורת רשומה כחברה בע"מ. נוויל מרינר היה היושב ראש עד 1992, אז החליף אותו מלקולם לאצ'ם. ב-1994 תפס את מקומו ג'ון הלי. נוויל מרינר נושא בתואר נשיא לכל חייו. במאי 2011 הודיעה התזמורת על מינויו של ג'ושוע בל כמנהלה המוזיקלי החדש, האדם השני הנושא בתואר זה בתולדות ההרכב. המינוי בתוקף מספטמבר 2011, בחוזה התחלתי לשלוש שנים. התזמורת הקליטה תקליטים רבים, וניגנה את הפסקולים של סרטים רבים, בהם "אמדאוס" משנת 1984. המקהלה של אקדמיית סנט מרטין בשדות הוקמה בשנת 1975 והופיעה לראשונה באוקטובר של אותה שנה. לאסלו הלטאי הוא מנצח המקהלה מאז הקמתה. היא נשמעת בקביעות בטלוויזיה האירופאית בשירת המנון ליגת האלופות של UEFA. מדיה וקבצים בנושא האקדמיה של סנט מרטין בשדות בוויקישיתוף אתר האינטרנט הרשמי של האקדמיה של סנט מרטין בשדות האקדמיה של סנט מרטין בשדות, ברשת החברתית פייסבוק האקדמיה של סנט מרטין בשדות, ברשת החברתית אקס (טוויטר) האקדמיה של סנט מרטין בשדות, ברשת החברתית אינסטגרם האקדמיה של סנט מרטין בשדות, במסד הנתונים הקולנועיים IMDb (באנגלית) האקדמיה של סנט מרטין בשדות, באתר ספוטיפיי האקדמיה של סנט מרטין בשדות, באתר AllMusic (באנגלית) האקדמיה של סנט מרטין בשדות, באתר MusicBrainz (באנגלית) האקדמיה של סנט מרטין בשדות, באתר דיזר האקדמיה של סנט מרטין בשדות, באתר Discogs (באנגלית) האקדמיה של סנט מרטין בשדות, באתר Songkick (באנגלית) האקדמיה של סנט מרטין בשדות, באתר בילבורד (באנגלית) Music & Vision page on appointment of Johan Duijck אתר האקדמיה של סנט מרטין בשדות, 27 במאי 2011
בוט (פירושונים)

האם התכוונתם ל... בּוֹט – תוכנת מחשב המחקה אדם אתחול (מחשוב) (booting) – תהליך המתחיל את הרצתן של מערכות הפעלה כאשר המשתמש מדליק מערכת מחשב בנה-הפעל-העבר (BOT, מאנגלית: Build-Operate-Transfer) – חוזה למימון פרויקט שבו גוף פרטי מקבל זיכיון כדי לממן, לתכנן, לבנות ולהפעיל מתקן ציבורי לתקופה קצובה אישים: ויקטור בוט – איש עסקים רוסי, שהורשע בארצות הברית בסחר בנשק קתרין בוט – זמרת סופרן אנגליה בעלת שם בין-לאומי כמומחית לתקופת הבארוק בוטה
אלמלך

אַלַמֶּלֶךְ הייתה עיר שנכבשה בתקופת ההתנחלות ונמסרה לנחלת שבט אשר, על פי המסופר בספר יהושע: ”וַיֵּצֵא הַגּוֹרָל הַחֲמִישִׁי לְמַטֵּה בְנֵי אָשֵׁר לְמִשְׁפְּחוֹתָם: ... וְאַלַמֶּלֶךְ וְעַמְעָד וּמִשְׁאָל וּפָגַע בְּכַרְמֶל הַיָּמָּה וּבְשִׁיחוֹר לִבְנָת”. אלמלך משוערת כ"רתמרכ" שנזכרה בין היישובים שנסקרו ברשימת תחותימס השלישי אשר פעל בשנים 1490‏ - 1426 לפנה"ס. על פי מקומה ברשימת ערי אָשֵׁר, משוער שאַלַמֶּלֶךְ שכנה בגבול הדרומי של הנחלה, כלומר בדרום עמק עכו. הצעות הזיהוי המשוערות כוללות את תל נחל\תל א-נַּחְל (בלב אזור התעשייה במפרץ חיפה) שם נמצאו בין השאר חרסים מהתקופה הכנענית והישראלית, את תל דַעוּךְ (בשדות קיבוץ כפר מסריק) שהיה מיושב מתקופת הברונזה (הכנענית) ועד התקופה העות'מאנית, וגם את תל כיסון. תל א-נַּחְל באזור התעשייה של מפרץ חיפה (שימו לב ללֶבֶּנִיָה משמאל לתל) תל דַעוּךְ, בשדות שממזרח לקיבוץ כפר מסריק תֵּל כִּיסוֹן בעמק עַכּוֹ יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 53. ספר יהושע, פרק י"ט, פסוק כ"ו. הערך: אלמלך, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 55. אנציקלופדיה מקראית - אוצר הידיעות של המקרא ותקופתו, הוצאת מוסד ביאליק, כרך א', עמ' 363 הערך על תל א-נחל מתוך אתר הסקר הארכאולוגי של ישראל עולם התנ"ך, ספר יהושע, מאת גרשון גליל ויאיר זקוביץ. "דברי הימים" הוצאה לאור בע"מ, 1999, עמ' 185. תל דעוך. ראפע אבו ריא, חדשות ארכיאולוגיות, חפירות וסקרים בישראל. 2017
הגביע היווני בכדורסל

הגביע היווני בכדורסל (ביוונית: Κύπελλο Ελλάδος καλαθοσφαίρισης ανδρών) הוא טורניר כדורסל שנתי הנערך במתכונת נוקאאוט, משחק בודד בו המפסידה מודחת מהמפעל, ונערך בחסות איגוד הכדורסל היווני. בטורניר לוקחות חלק 46 קבוצות כאשר שש הקבוצות שסיימו במקומות הגבוהים ביותר בליגת העל היוונית בכדורסל מעפילות אוטומטית לשלב רבע הגמר של הטורניר בשנה העוקבת, ואילו יתר 40 הקבוצות המשתתפות מתחרות ביניהן על שני המקומות הנותרים. אתר האינטרנט הרשמי של הגביע היווני בכדורסל (ביוונית)
מייקל גלדיס

מייקל ג'יימס גלדיס (באנגלית: Michael James Gladis; נולד ב-30 באוגוסט 1977) הוא שחקן אמריקאי ממוצא יהודי. ידוע בעיקר מתפקידו הכפול בתור קינסי בסדרת הטלוויזיה "מד מן", בה שיחק בשלוש העונות הראשונות. בעקבות הופעתו במד מן, הוא קיבל תפקיד קטן בסדרה "משמרת שלישית". כיכב בשתי העונות הראשונות של סדרת הטלוויזיה "לב של נשר". הופיע באחד מפרקי "חוק וסדר: מדור מיוחד". מדבב במשחק הווידאו "L.A. Noire". בשנת 2013 שיחק לצד קולין פירת' וריס וית'רספון בסרט הפשע "קשר שטני" של הבמאי אטום אגויאן. באותה שנה שיחק בסרט "תגובה קטלנית". בשנת 2015 הצטרף לעונה השנייה של סדרת המדע הבדיוני "אקסטנט" ברשת CBS, בכיכובה של האלי ברי. בשנת 2016 גילם את פטריק וויצ'יק בדרמת הפשע של AMC "להאכיל את המפלצת" בכיכובו של דייוויד שווימר. בשנת 2020 שיחק בסדרת המתח "פני דרדפול: עיר המלאכים". בשנת 2021 ביצע הופעת אורח בסדרה "חדשים בשכונה". בשנת 2023 גילם את בראד וילפורד בסדרת הדרמה והפשע "The Company You Keep" מבית רשת ABC. בשנת 2024 גילם את איש העסקים קית' טרוביצקי בסדרת המסתורין "מוות ופרטים אחרים" (אנ') של רשת הולו. באותה שנה גילם את העיתונאי טים רוטן (אנ') בסדרת הדרמה הביוגרפית "Monsters: The Lyle and Erik Menéndez Story" בנטפליקס. גלדיס נולד בטקסס שבארצות הברית, למשפחה נוצרית-קתולית בעיקרה, אם כי סבו מצד אימו היה יהודי. מאז 2018 נשוי לשחקנית האמריקאית בת' ברס. מדיה וקבצים בנושא מייקל גלדיס בוויקישיתוף מייקל גלדיס, במסד הנתונים הקולנועיים IMDb (באנגלית) https://twitter.com/michaelgladis/status/675217415379263489 https://twitter.com/MichaelGladis/status/796539155266306048 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אנטי-סימטריות

במתמטיקה, אנטי-סימטריות היא תכונה העשויה להיות מיוחסת למבנים מסוגים שונים. האם התכוונתם ל... יחס אנטי-סימטרי – יחס בינארי שבו התנאים   x < y {\displaystyle \ x<y} ו-   y < x {\displaystyle \ y<x} סותרים זה את זה נקרא אנטי-סימטרי פונקציה אי-זוגית – פונקציה ממשית או מרוכבת המקיימת   f ( − x ) = − f ( x ) {\displaystyle \ f(-x)=-f(x)} נקראת אי-זוגית, או אנטי-סימטרית מטריצה אנטי-סימטרית – מטריצה ריבועית המקיימת   A j i = − A i j {\displaystyle \ A_{ji}=-A_{ij}} היא אנטי-סימטרית (ביחס לאינוולוציית השחלוף). טנזור אנטי-סימטרי – טנזור המשנה סימן בכל החלפה אי-זוגית של האינדקסים הוא אנטי-סימטרי
אן דודק

אן לואיז דודק (באנגלית: Anne Louise Dudek; נולדה ב-22 במרץ 1975) היא שחקנית אמריקאית. מוכרת בעיקר בשל השתתפותה בסדרות הטלוויזיה "האוס", "מד מן", "אהבה גדולה" ו"פרשיות סמויות". דודק נולדה בעיר בוסטון, מסצ'וסטס שבארצות הברית, למשפחה נוצרית. היא גדלה בניוטון, מסצ'טוסטס. אביה היה ארכיטקט ממוצא פולני. דודק למדה בתיכון "ניוטון היי סקול", וקיבלה תואר אקדמי באוניברסיטת נורת'ווסטרן. החל מאמצע שנות התשעים, כשהייתה תלמידה בנורת'ווסטרן, ועד לשנת 2001, השתתפה דודק במספר הפקות תיאטרון בברודוויי. הפריצה הגדולה שלה בתיאטרון הגיעה בעקבות הופעתה בהצגה "Wrong Mountain" בשנת 2000. באותה שנה כיכבה בהצגה "ביבר הזכוכית". לאחר הצלחתה בברודוויי עברה דודק למסכי הטלוויזיה, כשקיבלה תפקיד ראשי בדרמה הקומית הבריטית "מועדון הספר". מאז ביצעה הופעות אורח במגוון סדרות טלוויזיה, בין היתר ב"עקרות בית נואשות" (כבת זוגו של קארל מאייר, עונה 1), ב"איך פגשתי את אמא" (כמאמנת הקרב מגע וחברתו לשעבר של טד), ב"חברים" (כבת זוגו של מייק הניגן), ב"מכושפות", ב"עצמות" (כעורכת הדין ובת זוגו של סילי בות'), ב"מחשבות פליליות" בעונה 8 פרק 5 בתור רוצחת סדרתית, ב"מספ7ים" וב"עמוק באדמה". בנוסף, גילמה את לוסינדה ברי בפרק הבכורה של הסדרה "בניחוש חוקר", ומורה בעלת קשר מיני עם אחד מתלמידיה בסדרה "חוק וסדר: כוונה פלילית". בשנת 2003 גילמה את בתו של קולמו סילק (אנתוני הופקינס) בסרט "הכתם האנושי".בשנת 2004 גילמה את טיפני וילסון בקומדיה "לבנבנות" בכיכובו של מרלון ויינס, ובשנת 2006 שיחקה בדרמה הרומנטית "עד 10 פריטים" לצידו של מורגן פרימן. ב-2007 החלה לגלם את אמבר ווקאליס בעונה הרביעית של הסדרה "האוס". דמותה, שכונתה על ידי דמותו של האוס "כלבה רצחנית", המשיכה להופיע בקביעות עד לסוף העונה, אך "נהרגה" בפרק האחרון. ב-2007 קיבלה תפקיד בסדרה "מד מן" כשכנה של בטי ודון דרייפר, פרנסין הנסון. בנוסף גילמה את לורה גרנט בסדרה "אהבה גדולה". בשנת 2010 החלה לככב בסדרת הדרמה של USA Network "פרשיות סמויות" בתפקיד דניאל ברוקס, אחותה של הדמות הראשית. דודק שבה לתפקידה שנה לאחר מכן בעונה השנייה, ובעונה השלישית דמותה קיבלה פחות זמן מסך, ולעונה הרביעית היא כבר לא שבה. בשנת 2014 כיכבה בסדרת הדרמת פשע "מחשבות רצחניות" בדמותה של בנדיקט שפר, אשתו של תומאס (ג'יימס ד'ארסי). הסדרה שודרה ברשת הטלוויזיה A&E, ובוטלה לאחר עונה אחת. בנוסף, התארחה בסדרות "גרים" ו"האנטומיה של גריי". בשנת 2015, דודק גילמה את דון לין בפרק של "NCIS: ניו אורלינס", וגם הופיעה כאורחת בסיום העונה החמישית של "ריזולי ואיילס" . בשנת 2016 גילמה את אליס בסרט המתח "השכן הטוב" לצד ג'יימס קאן. בנוסף, התארחה בסדרות הטלוויזיה "לונגמייר", "הקוסמים" ו-"מינדי". ב-2017 היא חזרה ב"פלאש" בתור טרייסי ברנד. בשנת 2018 החלה לשחק בסיטקום "תאגיד" בערוץ קומדי סנטרל, בתור קייט גלאס לצדו של לאנס רדיק. ב-2019 עלתה עונתה השנייה, וב-2020 תשודר העונה השלישית והאחרונה. נישאה לאמן מת'יו הלר בשנת 2008. לשניים בן (נולד ב-14 בדצמבר 2008) ובת (נולדה בפברואר 2012). הם התגרשו ב-2016. מדיה וקבצים בנושא אן דודק בוויקישיתוף אן דודק, ברשת החברתית אקס (טוויטר) אן דודק, ברשת החברתית אינסטגרם אן דודק, במסד הנתונים הקולנועיים IMDb (באנגלית) אן דודק, באתר "אידיבי", מאגר הידע העברי לקולנוע ישראלי ועולמי אן דודק, באתר AllMovie (באנגלית) אן דודק, במסד הנתונים הקולנועיים KinoPoisk (ברוסית) Mitovich, Matt Webb (2017-03-20). "The Flash: House Alum Anne Dudek to Recur as Quirky Future Genius". TVLine (באנגלית אמריקאית). נבדק ב-2021-03-08.
אוזניות

המונח "אוזנית" מפנה לכאן. לערך העוסק באצה, ראו אזנית חשופה. אוזניות (ביחיד: אָזְנִית או אוזניה) הן זוג רמקולים שמוצמדים לאוזניים על מנת לשמוע דרכו צלילים. בדרך כלל האוזניות מתחברות למכשיר חשמלי אחר (כגון: נגן מדיה נייד, מחשב אישי, טלפון חכם או דיקטפון) המפיק את הצלילים. אוזניות נכנסו לשימוש בתחילת המאה ה-20. ישנם כמה סוגים של אוזניות: אוזניות סטנדרטיות: זוג רמקולים קטנים למדי, המכוסים בספוג, ומחוברים על ידי קשת מפלסטיק להרכבה על הראש. אוזניות כפתור: זוג רמקולים מזעריים, המופרדים זה מזה, אשר מוכנסים לתוך תעלת האוזן. אוזניות In-ear: דומות במידתן לאוזניות הכפתור, אך באוזניות אלו קיימים שני קונוסי סיליקון קטנים, אשר מתווכים בין האוזניות והאוזניים, במטרה לרכך את המגע וכדי לאפשר להכניס את האוזניות עמוק יותר לתוך האוזן. אוזניות אולפן: אוזניות אלו הן היקרות ביותר. הן מורכבות מזוג רמקולים איכותיים וגדולים במיוחד (יחסית לאוזניות), העטופים בספוג, שמטרתו לרכך את המגע בין האוזניות לאפרכסת האוזן, ולבודד רעשים, ובעלות מבנה העוטף את האוזן. שני הרמקולים הללו מחוברים על ידי קשת פלסטיק רחבה. אוזניות הולכת העצם: הצליל מגיע לאוזניים דרך העצמות והעור. אוזניות של מציאות מדומה. אוזניות אלחוטיות באמת (באנגלית True Wireless) הן אוזניות כפתור אלחוטיות לחלוטין, ללא חוט המקשר ביניהן, כדוגמת ה-AirPods. האוזניות מתממשקות עם טלפון חכם באמצעות טכנולוגיית בלוטות', וכך מאפשרות שמיעת מוזיקה, דחייה ומענה לשיחות וכו׳. בידוד אקוסטי עבור הסביבה: המאזין יכול לשמוע מוזיקה מבלי להפריע לשלוות הסובבים אותו. ניתן להקליט באולפן בשיטת ערוצים נפרדים. האוזניות מאפשרות לנגן שמקליט לשמוע את הנגנים שהוקלטו לפניו, מבלי שהמיקרופון יקלוט את צלילי נגינתם. בידוד אקוסטי עבור המשתמש בשביל איכות קול. באוזניות ניתן לשמוע באופן מדויק כל צליל בנפרד (אם הן איכותיות), בלי רעשי רקע, ובעוצמה גבוהה מאוד למאזין. פרטיות - מניעה מסביבת המשתמש לשמוע מה הוא שומע. ניידות - מאז המצאת הטרנזיסטור והאוזניות, ניתן לשמוע מוזיקה כמעט בכל מקום, ומבלי להפריע לסביבה. האוזניות מבודדות את המאזין מצלילים אחרים. כך, המאזין אינו בקשב לסביבה ובפועל חוש השמיעה מנוטרל. נוחות\אי נוחות - פעם האוזניות היו מאוד גדולות, מסורבלות ולא נוחות אך כיום קיימות אוזניות שמותאמות במיוחד לצורת האוזן עד שאי אפשר כמעט לחוש בהן וכך הן לא מפריעות. חוסר היגיינה, לעיתים עד כדי יצירת דלקת אוזניים. האזנה בעוצמה גבוהה באוזניות עלולה לפגוע בשמיעה. רמקול technology/headset, technology/earphone אוזניות, באתר אנציקלופדיה בריטניקה (באנגלית) אָזְנִית, באתר האקדמיה ללשון העברית
הדיירת מאחוזת ויילדפל

הדיירת מאחוזת ויילדפל הוא הרומן השני והאחרון של הסופרת אן ברונטה. הוא פורסם לראשונה בשנת 1848 תחת שם העט "אקטון בל". רומן זה זכה להצלחה רבה מיד לאחר הוצאתו לאור, אך אחרי מותה של אן, אחותה שרלוט מנעה את הוצאתו המחודשת. הרומן מתואר כאוסף מכתבים מגילברט מארקהאם לחברו וגיסו, בהם הוא מתאר את האירועים שהובילו לפגישתו עם אשתו. אל אחוזת ויילדפל, אחוזה אליזבתנית אשר עמדה ריקה במשך שנים רבות, מגיעה אלמנה צעירה ומסתורית, יחד עם בנה הצעיר ומשרת. היא מתגוררת שם בשם הבדוי הלן גרהאם תוך שמירה קפדנית על פרטיותה, אך מהר מאוד נופלת קורבן להשמצות מקומיות. חוואי צעיר בשם גילברט מארקהאם, מסרב להאמין לדברי הדיבה ששמע אודותיה ומגלה את סודותיה האפלים. ביומנה, הלן מספרת על הידרדרותו הפיזית והמוסרית של בעלה, אשר נבעה מאלכוהול, ועל עולם הפריצות והאכזריות שממנו ברחה. רומן זה, אשר עוסק בבגידה בנישואים, נתון בתוך מסגרת מוסרית המתבססת על אמונתה האופטימית של אן בישועה עולמית. "הדיירת מאחוזת ויילדפל" נחשב לאחד מהרומנים הפמיניסטיים הראשונים. מאי סינקלייר, בשנת 1913, אמרה כי טריקת דלת חדר השינה של הלן כנגד בעלה הדהדה בכל רחבי אנגליה הוויקטוריאנית. בריחתה של הלן מבעלה אינו רק ניפוץ של מוסכמות חברתיות, אלא מהווה גם הפרת החוק האנגלי. מדיה וקבצים בנושא הדיירת מאחוזת ויילדפל בוויקישיתוף הדיירת מאחוזת ויילדפל - אתר פרויקט גוטנברג הדיירת מאחוזת ויילדפל בגרסת ספר שמע, באתר LibriVox. הדיירת מאחוזת ויילדפל, באתר OCLC (באנגלית) הדיירת מאחוזת ויילדפל, באתר אנציקלופדיה בריטניקה (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
הגרעין הקשה

הגרעין הקשה הוא סרטו של הבמאי ענר פרמינגר מ-1999. העלילה מתחילה בליל ה-13 בספטמבר 1993 (הלילה בו מתרחשת לחיצת היד בין רבין לערפאת במסגרת הסכם וושינגטון). על הר חזון שבגליל התחתון מפוזרים שרידיה של היאחזות נח"ל בה ישב גרעין בעל שאיפות חברתיות בתחילת שנות ה-80. נועם וקס (וקסי - מיכה סלקטר), מנהיג הגרעין הכריזמטי, מזעיק את חבריו מאז, בחזרה אל ההר, בדרכים מפתיעות ומניפולטיביות המגרות את סקרנותם. הוא עושה זאת כדי להשלים סרט דוקומנטרי על הגרעין שהתפרק, ובאמצעותו להתגבר על הטראומות והצלקות שהשאירו בו הימים ההם. זהו הקשר הראשון שנועם יוצר עם חבריו לאחר עשר שנות שתיקה, בהן לא ידעו היכן הוא ומה עלה בגורלו. ששת החברים שמגיעים בבהילות אל המקום נאלצים להתמודד עם תחושת הבגידה האישית והרעיונית שנועם נושא עמו מאז נפרדו. במקביל מתמודד כל אחד מהם עם משבר חייו בהווה ובזיקה הקיימת בינו לבין בעיות לא פתורות מתקופת הגרעין. ליל המפגש הופך לחשבון נפש נוקב, שמבטא גם את הטלטלה שעברה החברה הישראלית בעשור שבין מלחמת לבנון הראשונה והסכמי אוסלו, והוא מסתיים באופן מפתיע וטראגי. הסרט עוסק בהחמצה הן במישור האישי והן בלאומי. פירוקו של הגרעין בעל החזון החברתי שהפך למרכז חייהם של חבריו, מהווה עבורם נטישה של חלומות גדולים ביחס לעצמם, לחבריהם וליכולתם לשנות ולהשפיע. מיכה סלקטר - נועם וקס (וקסי) שרון מלכי-שמש - רותי רועי ששון - פקד ארז בר-און יגאל זקס - מתי (מקס) אירית סוקי - ילה (איילה) אורנה כץ - נוקי (נעמה) אייל נחמיאס - שמר בתפקיד אורח: אברהם סלקטר – אל"ם מיל' דן וקס (אביו של נועם וקס) בשנים 2002-1999 השתתף הסרט "הגרעין הקשה" בפסטיבלים הבינלאומיים הבאים חיפה 1999 ניו-יורק 2000 וושינגטון די.סי. 2000; סיאטל וושינגטון, 2001; פיפטל, ביאריץ, צרפת, 2001; קונטרה קוסטה, ארצות הברית 2002. מדיה וקבצים בנושא הגרעין הקשה בוויקישיתוף "הגרעין הקשה", במסד הנתונים הקולנועיים IMDb (באנגלית) "הגרעין הקשה", באתר ספר הקולנוע הישראלי "הגרעין הקשה", באתר אידיבי "הגרעין הקשה", במיזם "אישים" לתיעוד היצירה הישראלית עמוד הסרט "הגרעין הקשה"(הקישור אינו פעיל), באתר של ענר פרמינגר אברהם כרמלי, זהר שביט, קולנוע בישראל, סיכום פעילות שנתית 1999–2001, המרכז למידע ולמחקרי תרבות, ספטמבר 2003, עמ' 17 אברהם כרמלי, זהר שביט, קולנוע בישראל, סיכום פעילות שנתית 1999–2001, המרכז למידע ולמחקרי תרבות, ספטמבר 2003, עמ' 30
פלטה (מגן)

פֶּלְטָה (ביוונית: πέλτη) היה מגן שהיה נפוץ ביוון העתיקה. מדובר במגן לא גדול בקוטר של כ-60 ס"מ. המגנים מתוארים בצורת סהר בציורים יווניים, אך קסנופון מציין שהם היו עגולים. למגן הייתה ידית נשיאה מרכזית אחת או במקרים אחרים שתי בקצות המגן שאליהן הושחלה היד לאחיזה איתנה יותר. לעיתים נוספה רצועה לנשיאת המגן על הכתף. המגן היה בשימוש נרחב של חיל הרגלים הקל ובמיוחד של הפלטסטים שלהם גם העניק את שמם. המגן של הפזטיירוי גם כן נקרא פלטה בגלל גודלו הקטן. מדיה וקבצים בנושא פלטה בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ההר הירוק תמיד

"ההר הירוק תמיד" הוא שיר שנכתב ב-1972 על ידי יורם טהרלב והולחן על ידי מוני אמריליו. השיר נכתב על רכסי הכרמל הירוקים, וכמו שירים רבים של טהרלב, נכתב בהשראת חוויות נעוריו בקיבוץ יגור השוכן למרגלות הכרמל. את הלחן לשיר חיבר זוכה פרס אקו"ם למפעל חיים, מוני אמריליו. השיר חובר במסגרת מחגיגות היובל להיווסדו של הקיבוץ. לדברי חזי עמיאור, בצעירותו של טהרלב הכרמל היה קירח מצמחייה, והכינוי "ההר הירוק" מקורו בהר שליד קובנה בירת ליטא הנזכר בשיר של לאה גולדברג. הוריו של טהרלב, כמו אחרים ממייסדי הקיבוץ, עלו ארצה משם. השיר הוקלט לאחר החגיגות ביחד עם מקהלת הקיבוץ ושלומית אהרון. בהמשך הוקלט גם על ידי צוות הווי פיקוד מרכז ורוחמה רז, שהפכה למזוהה עם השיר. שיר זה נלמד בבתי הספר היסודיים בישראל כחלק מתוכנית הלימודים לקראת ט"ו בשבט בשל השורה "פקחתי את עיני, היה אז חודש שבט". המחבר עצמו העיד כי שורה זו כוונה למעשה ליום הולדתו החל בחודש זה. לדברי איתמר זהר, השיר "משקף היטב את הטבע בחייו ואת התנודות שנעו, בקרבו ובקרב הארץ כולה, בין היחיד לרבים, בין המדינה לפרט. אהבת מולדת חילונית לחלוטין". בעקבות השרפה בכרמל שאירעה בשנת 2010, החליטו רוחמה רז ולהקת התקווה 6 לחדש את השיר לכבוד הכרמל ולזכרם של 44 הנספים באסון. ב-2021 ביצעה שירי מימון את השיר במסגרת פרויקט המחווה לטהרלב, "יעלה ויבוא". "ההר הירוק תמיד" באתר בית לזמר העברי "ההר הירוק תמיד" באתר של אקו"ם מילות השיר "ההר הירוק תמיד" באתר שירונט על השיר, באתר של יורם טהרלב ההר הירוק תמיד, באתר "שיר של יום" לדברי נועם חלפון, טענה זו שגויה. ראו ההר הירוק – על ט"ו בשבט, הכרמל ויורם טהרלב, השירות המטאורולוגי הישראלי, 17 בינואר 2022 פינתו בתוכנית "קלמן ליברמן", 2 ביולי 2021. איתמר זהר, כבר לא כותבים כיום כמו יורם טהרלב על הטבע ועל החיים, באתר הארץ, 7 בינואר 2022 התקווה 6 ורוחמה רז מחדשים את "ההר הירוק תמיד" "ההר הירוק תמיד": שירי מימון חוזרת לרכסי הכרמל שלמרגלותם נולדה, באתר וואלה, 5 באוגוסט 2021
אהרן רוזנפלד

האם התכוונתם ל... אהרון רוזנפלד (איש עסקים) – מחלוצי הספנות העברית וממייסדי שכונת בת גלים בחיפה אהרן רוזנפלד (סופר) – סופר, משורר ועיתונאי עברי יהודי-רוסי בתקופת התחייה אהרן רוזנפלד (אדמו"ר) – רב, אדמו"ר מפינסק קרלין ראו גם רוזנפלד
קובנר

קוֹבְנֶר (בכתיב יידי: קאָוונער; ברוסית: Ковнер, בעבר Ковнеръ; בגרמנית ובפולנית: Kowner; באנגלית: Kovner) הוא שם משפחה שפירושו "בן העיר קובנה". האם התכוונתם ל... אבא קובנר – משורר עברי, סופר אמן, חבר מחתרת, מנהיג פרטיזנים ולוחמים מגטו וילנה; בן זוגה של ויטקה קובנר רותם קובנר – היסטוריון ופסיכולוג ישראלי המתמחה בתולדות יפן המודרנית, פרופסור בחוג ללימודי אסיה באוניברסיטת חיפה ויטקה קובנר (קֶמפּנֶר) – פרטיזנית יהודייה שפעלה בליטא; בת זוגו של אבא קובנר יוסיף נאומוביץ' קובנר – מלחין ומנצח סובייטי יוסף קובנר – צייר יהודי שפעל בגטו לודז' אברהם אורי קובנר – מבקר ספרות יהודי ליטאי בן תקופת ההשכלה; אחיו הצעיר של ד"ר שאול קובנר ד"ר שאול (סאוולי, סאוועלי) גריגורייביץ' קובנר – רופא יהודי רוסי והיסטוריון של הרפואה; אחיו הבכור של אברהם אורי קובנר מאיר וילנר (בֶּר קובנר) – חבר הכנסת וממנהיגי התנועה הקומוניסטית הישראלית אריה לייב שפירא (ר' לֶיבּלי קובנר) – רבה של קובנה באמצע המאה ה-19 ואב בית הדין הראשון שלה
פולמוס הסמיכה

האם התכוונתם ל... המחלוקת אודות הסמיכה בחג – מחלוקת שהתקיימה לאורך תקופת הזוגות האם מותר לסמוך על קרבן ביום טוב פולמוס חידוש הסמיכה – הפולמוס אודות האפשרות לחדש את הסמיכה לאחר שפסקה